paragraph_text: Centar za promicanje socijalnog nauka Crkve osnovala je Hrvatska biskupska konferencija 1996. godine u svrhu proučavanja socijalnog učenja Katoličke Crkve, promicanja njegove primjene Hrvatskoj te doprinosa zajedničkom dobru na duhovnom, kulturnom i socijalno-etičkom području. Centar je pravna osoba na crkvenom i građanskom polju, neprofitabilnog značaja, koja djeluje samostalno. Kao ustanova međubiskupijskog značenja djeluje samostalno na području Republike Hrvatske i surađuje sa sličnim ustanovama u inozemstvu.